b'\n_START_ARTICLE_\n13 ja risat\n_START_SECTION_\nJuoni\n_START_PARAGRAPH_\nVarhaisteini Jenna Rink haaveilee olevansa 30-vuotias, koska ei p\xc3\xa4\xc3\xa4se suosittujen ik\xc3\xa4toveriensa tytt\xc3\xb6jengiin ja ihailee Poise-muotilehden upeita valokuvamalleja. 13-vuotissyntym\xc3\xa4p\xc3\xa4iv\xc3\xa4n\xc3\xa4\xc3\xa4n h\xc3\xa4n saa yst\xc3\xa4v\xc3\xa4lt\xc3\xa4\xc3\xa4n Mattilta t\xc3\xa4m\xc3\xa4n itse rakentaman \xe2\x80\x9dJennan unelmakodin\xe2\x80\x9d, johon Matt sanoo ripotelleensa toivomusjauhetta. Tytt\xc3\xb6jengi j\xc3\xa4tt\xc3\xa4\xc3\xa4 Jennan yksin syntym\xc3\xa4p\xc3\xa4iv\xc3\xa4juhliinsa, ja yht\xc3\xa4kki\xc3\xa4 Jenna her\xc3\xa4\xc3\xa4 taikap\xc3\xb6lyn p\xc3\xb6ll\xc3\xa4hdetty\xc3\xa4 30-vuotiaana tulevaisuuden asunnossaan._NEWLINE_H\xc3\xa4n on yht\xc3\xa4kki\xc3\xa4 kaunis, h\xc3\xa4nell\xc3\xa4 on suosittu poikayst\xc3\xa4v\xc3\xa4, paljon merkkivaatteita ja upea ty\xc3\xb6paikka Poise-lehdess\xc3\xa4 \xe2\x80\x93 kaikkea, mist\xc3\xa4 h\xc3\xa4n nuorena haaveili, paitsi h\xc3\xa4nen lapsuudenyst\xc3\xa4v\xc3\xa4ns\xc3\xa4 Matt. H\xc3\xa4n j\xc3\xa4ljitt\xc3\xa4\xc3\xa4 Mattin, jota ei ole tavannut syntt\xc3\xa4riens\xc3\xa4 j\xc3\xa4lkeen ja t\xc3\xa4m\xc3\xa4 kertoo h\xc3\xa4nelle kaiken mit\xc3\xa4 tiet\xc3\xa4\xc3\xa4 Jennan menneest\xc3\xa4 el\xc3\xa4m\xc3\xa4st\xc3\xa4. Jennalle selvi\xc3\xa4\xc3\xa4 p\xc3\xa4ivien mittaan, millainen luonne h\xc3\xa4nell\xc3\xa4 on ja mit\xc3\xa4 ihmiset muutenkin h\xc3\xa4nest\xc3\xa4 ajattelevat. 13-vuotias Jenna muuttaa 30-vuotiaan Jennan erilaiseksi ja alkaa muutenkin ymm\xc3\xa4rt\xc3\xa4\xc3\xa4 ja n\xc3\xa4hd\xc3\xa4 asioita eri kannalta.\n_START_SECTION_\nTuotanto\n_START_PARAGRAPH_\nToukokuussa vuonna 2003 kerrottiin elokuvan kuvauksien alkaneen Revolution Studiosin studiolla. Elokuvaa kuvattiin Los Angelesissa, New Yorkissa ja Californian South Pasadenassa.\n_START_SECTION_\nSoundtrack\n_START_PARAGRAPH_\nElokuvalle julkaistiin soundtrack-albumi 20. huhtikuuta 2004. Hollywood Recordsin kautta julkaistu levy on saanut hyv\xc3\xa4t arvostelut AllMusic.comin ja Amazon.comin k\xc3\xa4ytt\xc3\xa4jien keskuudessa.'